text: L'interrogatori incendiari de Rufián a De Alfonso: 'Ens veurem a l'infern, gàngster'
  'Bon dia a tothom menys als Vito Corleones i Luca Brasis que conspiren des dels despatxos, com s'ha demostrat.' Amb aquesta frase, el diputat d'ERC Gabriel Rufián ha donat la benvinguda a Daniel de Alfonso, ex-director de l'Oficina Antifrau de Catalunya. El jutge ha estat el primer de comparèixer en la primera sessió de la comissió que investiga l'operació Catalunya. A partir d'ací, l'interrogatori de Rufián ha estat directe i contundent, cosa que ha arribat a molestar De Alfonso, que ha demanat la intervenció del president de la comissió.
  Apleguem tot seguit algunes de les frases més contundents que s'han bescanviat:
  —Gabriel Rufián: Vuit preguntes. La primera: No li fa vergonya tot això?
  —G. R.: Vostè té els pebrots de dir allò de 'ens hem carregat la seva sanitat' aquí, ara i a mi?
  —G. R.: Si el ministre feia de Vito Corleone i vostè de Tom Hagen, qui era Peter Clemenza? Qui els posava, els micròfons?